സെന്റ് കാതറിൻ ഓഫ് അലക്സാണ്ട്രിയ (ആർട്ടെമിസിയ ജെന്റിലേസ്ച്ചി)

ഇറ്റാലിയൻ ബറോക്ക് ആർട്ടിസ്റ്റ് ആർടെമിസിയ ജെന്റിലേസ്ച്ചി ചിത്രീകരിച്ച ഒരു എണ്ണച്ചായാചിത്രമാണ് സെന്റ് കാതറിൻ ഓഫ് അലക്സാണ്ട്രിയ. ഫ്ലോറൻസിലെ ഉഫിസിയുടെ ശേഖരത്തിലാണ് ഈ ചിത്രം കാണപ്പെടുന്നത്.ഈ ചിത്രവും ഇപ്പോൾ ലണ്ടനിലെ നാഷണൽ ഗാലറിയിൽ സൂക്ഷിച്ചിരിക്കുന്ന സെൽഫ് പോർട്രെയിറ്റ് ആസ് സെന്റ് കാതറിൻ ഓഫ് അലക്സാണ്ട്രിയയും (1615-1617) ചിത്രീകരിക്കാൻ ജെന്റിലേസ്ച്ചി ഒരേ കാർട്ടൂൺ അല്ലെങ്കിൽ ചിത്രം തയ്യാറാക്കാൻ സഹായിക്കുന്ന ഡ്രോയിംഗ് തന്നെ ഉപയോഗിച്ചിരിക്കാം.
 ശാസ്ത്രീയ വിശകലനം 
2019-ൽ ഫ്ലോറൻസിലെ ഒപിഫിയോ ഡെല്ലെ പിയട്രെ ഡ്യൂറിലെ കൺസർവേറ്റർമാർ ഈ ചിത്രം പരിശോധിച്ചു.നടുവിലായിരുന്ന ചിത്രം പിന്നീട് ജെന്റിലേച്ചി മാറ്റം വരുത്തിയെന്നാണ് ഇൻഫ്രാറെഡ്, അൾട്രാവയലറ്റ്, എക്സ്-റേ പഠനങ്ങൾ തെളിയിക്കുന്നത്.  ഒരു കിരീടം ധരിച്ച് സ്വർഗത്തിലേക്ക് നോക്കുന്ന സെന്റ് കാതറിന്റെ ചിത്രം ജെന്റിലേച്ചിയുടെ അവസാനത്തെ രചനയിൽ നിന്ന് വ്യത്യാസപ്പെട്ടിരിക്കുന്നു. ലണ്ടനിലെ നാഷണൽ ഗാലറിയിൽ സൂക്ഷിച്ചിരിക്കുന്ന സെൽഫ് പോർട്രെയിറ്റ് ആസ് സെന്റ് കാതറിൻ ഓഫ് അലക്സാണ്ട്രിയയിൽ നിന്നുള്ള കണ്ടെത്തലുകൾ ഈ ചിത്രവുമായി താരതമ്യപ്പെടുത്തി ഈ രണ്ട് ചിത്രങ്ങൾക്കും ജെന്റിലേച്ചി ഒരേ കാർട്ടൂൺ അല്ലെങ്കിൽ തയ്യാറെടുപ്പ് ഡ്രോയിംഗുകൾ ഉപയോഗിച്ചുവെന്ന് പഠനങ്ങളിൽ നിന്നും കണ്ടെത്തിയിരുന്നു.സ്ത്രീ രക്തസാക്ഷികളുടെ ചിത്രങ്ങൾ വരയ്ക്കുമ്പോൾ ജെന്റിലേച്ചി ഒരു മാതൃക സ്വയം ഉപയോഗിച്ചു എന്നതിന് ഈ ചിത്രം തെളിവുകൾ നൽകുന്നു.കൂടാതെ, അവസാന പതിപ്പിൽ പൂർണ്ണമായും വരച്ച മൂന്നാമത്തെ മുഖം എക്സ്-റേയിലൂടെ കണ്ടെത്തിയിരുന്നു. പൂർത്തിയാക്കാത്ത ഒരു കലാസൃഷ്ടിയുടെ പ്രാരംഭ രേഖാചിത്രമായിരിക്കാം ഇതെന്നും, ജെന്റിലേച്ചി തന്റെ ക്യാൻവാസുകളിൽ വീണ്ടും ഉപയോഗിച്ചുവെന്ന് ഇത് തെളിയിക്കുന്നു.

 ചിത്രകാരിയെക്കുറിച്ച് 
ഒരു ഇറ്റാലിയൻ ബറോക്ക് ചിത്രകാരിയായിരുന്നു ആർട്ടമേസ്യാ ജെന്റിലേസ്ച്ചി. ഇന്ന് കാരവാജിയോയുടെ തലമുറയിലെ ഏറ്റവും മികച്ച ചിത്രകാരന്മാരിൽ ഒരാളായി കണക്കാക്കപ്പെടുന്നു. ഇറ്റലിയിലെ റോമിൽ ജനിച്ച  ആർട്ടമേസ്യാ ജെന്റിലേസ്ച്ചി (ജൂലൈ 8, 1593 – c1.656)ചിത്രകാരനായ ഓറേഷ്യോ ജെന്റിലേസ്ച്ചിയുടെയും പ്രുഡൻഷ്യോ മോണ്ടണിന്റെയും മകളായിരുന്നു. കാരവാജിയോ, ഗ്വിദോ റെന്നി എന്നിവരുടെ ചിത്രങ്ങൾ അവരെ സ്വാധീനിച്ചിരുന്നു. പിൽക്കാലത്തുണ്ടായ ചില ദാരുണ സംഭവങ്ങൾ അവരുടെ കലാജീവിതത്തെ ബാധിച്ചെങ്കിലും അതിനെ അതിജീവിച്ച് അവർ പിന്നീട് ചിത്രരചനയിൽ മുഴുകി.Bissell, Ward R. Artemisia Gentileschi and the Authority of Art: Critical Reading and Catalogue Raisonne. University Park: The Pennsylvania State University Press,1999.

 അവലംബം

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:ആർട്ടെമിസിയ ജെന്റിലേച്ചി വരച്ച ചിത്രങ്ങൾ